BG
15.5.2023 г.
Официален вестник на Европейския съюз
C 173/19
Страни в главното производство Жалбоподатели: Elliniki Ornithologiki Etaireia (Гръцко орнитологично дружество) Syllogos Diktyo Oikologikon Organoseon Aigaiou (сдружение „Егейска мрежа на екологичните организации“) Perivallontikos Syllogos Rethymnou (Екологично сдружение на Ретимно) Politistikos Syllogos Thronos Kleisidiou (Културно сдружение „Thronos Klisidiou“) KX и др.
Ответници: Ypourgos Esoterikon (министър на вътрешните работи) Ypourgos Oikonomikon (министър на икономиката) Ypourgos Anaptyxis kai Ependyseon (министър на развитието и инвестициите) Ypourgos Perivallontos kai Energeias (министър на околната среда и енергетиката) Ypourgos Agrotikis Anaptyxis kai Trofimon (министър на селскостопанското развитие и храните) Преюдициални въпроси 1.
Следва ли член 4, параграфи 1 и 2 от Директива 2009/147/ЕО (1), във връзка с член 6, параграфи 2—4 от Директива 92/43/ЕИО (2), да се тълкува в смисъл, че не допуска национални разпоредби като посочените [в мотивите], съгласно които специалните мерки за защита, опазване и възстановяване на видовете и местообитанията на дивите птици в специалните защитени зони (СЗЗ) се прилагат само за „определените видове“, т.е. само за видовете диви птици, изброени в приложение I към Директива 2009/147/ЕО, и за редовно срещащите се във всяка СЗЗ мигриращи птици, които заедно с критериите за определяне на СЗЗ, съдържащи се в националното законодателство, се използват като ключови индикатори за определянето на дадена територия като СЗЗ? 2.
От значение ли е за отговора на предишния въпрос фактът, че горепосочените специални мерки за защита, опазване и възстановяване на видовете и местообитанията на дивите птици в специалните защитени зони (СЗЗ) са по същество основни превантивни защитни мерки („предпазни мерки“) за СЗЗ с хоризонтално приложение, т.е. за всички СЗЗ, и че до момента в гръцката правна система не са приети планове за управление за всяка отделна СЗЗ, определящи целите и мерките, необходими за постигане или осигуряване на задоволително опазване на всяка СЗЗ и на живеещите в нея видове? 3.
От значение ли е за отговора на предишните два въпроса фактът, че въз основа на задължението за извършване на екологична оценка на проекти и дейности съгласно Директива 2011/92/ЕС (3) и на „подходяща оценка“ по член 6, параграфи 2—4 от Директива 92/43/ЕИО в контекста на оценката на въздействието върху околната среда на всеки конкретен план за обществено или частно строителство се вземат предвид всички изброени в приложение I към Директива 2009/147/ЕО видове или редовно срещащите се във всяка СЗЗ мигриращи птици?
(1) (2) (3)
Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици (кодифицирана версия) (ОВ L 20, 2010 г., стр. 7).
Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (ОВ L 206, 1992 г., стр. 7; Специално издание на български език, 2007 г., глава 15, том 2, стр. 109).
Директива 2011/92/ЕС на Европейския парламент и на Съвета от 13 декември 2011 година относно оценката на въздействието на някои публични и частни проекти върху околната среда (кодифициран текст) (ОВ L 26, 2012 г., стр. 1).
Преюдициално запитване от Administratīvā apgabaltiesa (Латвия), постъпило на 15 февруари 2023 г. — Biedrība „Latvijas Informācijas un komunikācijas tehnoloģijas asociācija“/Valsts ieņēmumu dienests (Дело C-87/23, Latvijas Informācijas un komunikācijas tehnoloģijas asociācija) (2023/C 173/27) Език на производството: латвийски Запитваща юрисдикция Administratīvā apgabaltiesa